Vestlensku stóðhestarnir bíða þess nú að yfirlitssýning stóðhesta hefjist á morgun á Landsmóti hestamanna sem nú stendur yfir á Vindheimamelum í Skagafirði . Staðan er sú eftir forsýningar að í flokki 7 vetra og eldri stóðhesta er Aðall frá Nýjabæ næst efstur með einkunnina 8,13 fyrir sköpulag , 8,97 fyrir hæfileika og er aðaleinkunn hans 8,64 . Efstu hrossin í þessum elsta flokki stóðhesta eru mjög jöfn og greinilegt að þar verður mikil barátta fram á síðustu mínútu yfirlitssýningarinnar á föstudag . Sólon frá Skáney er ekki lengur með á mótinu en hann mun hafa hellst og steig knapi hans Jakob Sigurðsson af baki og þakkaði fyrir sig í miðri sýningu 6 vetra stóðhesta . Í flokki 5 vetra stóðhesta er Þeyr frá Akranesi næst hæstur eftir forsýningu með aðaleinkunina 8,55 en hann fékk 8,30 fyrir sköpulag og 8,72 fyrir hæfileika . Glymur frá Innri-Skeljabrekku sem var hæst dæmdi 4 vetra stóðhesturinn á Fjórðungsmóti á Kaldármelum á síðasta sumri fékk 7,98 fyrir sköpulag , 8,53 fyrir hæfileika og er aðaleinkunn hans því 8,34 . Stormur frá Leirulæk fékk 8,04 fyrir sköpulag , 8,24 fyrir hæfileika og er hann með 8,16 í aðaleinkunn . Bjarmi frá Lundum II hlaut 8,16 í aðaleinkunn , 8,64 fyrir sköpulag og 7,84 fyrir hæfileika . Glúmur frá Stóra-Ási fékk 8,03 í aðaleinkunn , hann fékk 8,06 fyrir sköpulag og 8,01 fyrir hæfileika . Þá fékk Magni frá Vestri-Leirárgörðum 7,76 í aðaleinkunn , fyrir sköpulag fékk hann einkunina 8,22 og fyrir hæfileika 7,46 . 4 vetra stóðhestarnir stóðu sig einnig vel í forsýningunni . Glotti frá Sveinatungu fékk 8,18 í aðaleinkunn , hann fékk 8,53 fyrir hæfileika og 7,67 fyrir sköpulag . Fránn frá Vestri-Leirárgörðum fékk 8,06 í aðaleinkunn , fyrir sköpulag fékk hann 7,94 og fyrir hæfileika 8,14 . Auður frá Lundum II fékk 8,20 fyrir sköpulag , 7,68 fyrir hæfileika og í aðaleinkunn fékk hann 7,89 . Heiðar frá Hvanneyri fékk 7,64 í aðaleinkunn , hann fékk 8,08 fyrir sköpulag og 7,35 fyrir hæfileika . Eftir forsýningar á kynbótahryssum í öllum flokkum er staða vestlensku hryssanna þessi : Í flokki 7 vetra og eldri hryssa hefur Elka frá Efri-Hrepp fengið 8,33 í aðaleinkunn eftir forsýningu , Flauta frá Stóra-Ási er með 8,31 í aðaleinkunn . Í 6 vetra flokki hryssa er Líf frá Syðstu-Fossum með aðaleinkunina 8,29 , Eldborg frá Eyri er með 8,08 í aðaleinkunn , Harpa frá Borgarnesi er einnig með 8,08 í aðaleinkunn og Þruma frá Spágilsstöðum er með 8,06 í aðaleinkunn . Mikil keppni er á milli þessa þriggja vestlensku hryssa . Í flokki 5 vetra hryssa er Ópera frá Nýjabæ með 8,07 í aðaleinkunn , Fjöður frá Hofsstöðum er með 7,86 í aðaleinkunn og Dúkka frá Borgarnesi er með 7,69 í aðaleinkunn . Í 4 vetra flokki hryssa er Blæja frá Hesti með 8,08 í aðaleinkunn , Aradís frá Sigmundarstöðum með 8,02 í aðaleinkunn , Rakel einnig frá Sigmundarstöðum er með 7,97 í aðaleinkunn og Ósk frá Geirshlíð er með 7,77 í aðaleinkunn . Yfirlitssýningar kynbótahryssanna hófust í morgun og munu standa í allan dag .